《十六夜郝祁公方乐只两司马杨御章邹羲章两明府复招集郡署三叠前韵》
清代·张湄

琼台壁月曙光多，彷佛群真会绛河。客未及瓜姑且住，游当秉烛愿重过。

百年乔木留棠荫，五夜华裾映酒波。要识阳春今有脚，蛮童骑竹唱新歌。

作者简介：浙江钱塘人，字鹭洲，号南漪，又号柳渔。雍正十一年进士，官至兵科给事中。工诗，与金志章、厉鹗等以诗相切磋。有《柳渔诗钞》。